Pirkimo sąlygų 
3 priedas

PASLAUGŲ VIEŠOJO PIRKIMO–PARDAVIMO SUTARTIS Nr. ________

PIRKIMO Nr.___________

2024 m….....................
Klaipėda

Žuvininkystės tarnyba prie Lietuvos Respublikos žemės ūkio ministerijos, juridinio asmens kodas 188752740, kurios registruota buveinė yra J. Janonio g. 24, LT-92251, Klaipėda, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Tomo Kazlausko, veikiančio pagal Žuvininkystės tarnybos prie Lietuvos Respublikos žemės ūkio ministerijos nuostatus (toliau – Užsakovas), ir 
(vykdytojas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Vykdytojas),
(jei tai tiekėjų grupė – atitinkami duomenys apie kiekvieną partnerį)
toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, 
sudarė šią prekių viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.
1. Bendrosios nuostatos
1.1. Šalių teisių ir pareigų pagrindas yra Sutartis, Lietuvos Respublikos įstatymai, poįstatyminiai teisės aktai ir kiti normatyviniai dokumentai. 
1.2. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
1.2.1. šios Sutarties sąlygos;
1.2.2. Techninė specifikacija;
1.2.3. kiti dokumentai.
1.3. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neskelbti, neleisti, kad būtų paskelbta arba atskleista bet kuri informacija apie Paslaugas kokiame nors komerciniame arba techniniame dokumente ar kaip nors kitaip, išskyrus atvejus, kai to reikia sutartinėms prievolėms atlikti arba galiojantiems įstatymams vykdyti. Šio įsipareigojimo pažeidimu nebus laikomas viešas informacijos apie Užsakovą atskleidimas, jei Vykdytojas pažeidžia mokėjimo terminus, ir informacijos apie Vykdytoją atskleidimas, jei Užsakovas pažeidžia Paslaugų suteikimo terminus.
1.4. Šalis, pažeidusi Sutarties 1.3 punkte numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti 300,00 Eur baudą.
1.5. Jei Sutarties dokumentai nenustato kitaip, Sutarties tekstas turi būti suprantamas taikant šias pagrindines aiškinimo taisykles:
1.5.1. žodžiai, žymintys vienaskaitą reiškia ir daugiskaitą, žodžiai, žymintys daugiskaitą, reiškia ir vienaskaitą;
1.5.2. žodžiai „susitarti“, „susitarė“, „susitarimas“ visuomet reiškia, kad atitinkamas susitarimas Šalių turi būti įformintas raštu;
1.5.3. raštu“ reiškia visas šios Sutarties dokumentuose nustatytas taisykles, taip pat bet kurios Šalies sudarytus popierinius ir (arba) elektroninius dokumentus, bei bet kokius Sutartyje nurodytomis komunikacijos priemonėmis kitai Šaliai pateiktus pranešimus.

2. Sutarties dalykas
[bookmark: _Hlk149309798]2.1. Sutarties objektas –  Informacinės saugos įgaliotinio paslaugų pirkimas (toliau – Paslaugos). 
2.2. Teikiamų Paslaugų techninė specifikacija, apimtys ir kiti kriterijai nustatyti Sutarties sąlygų priede Nr.1 ,,Techninė specifikacija“ (toliau – Techninė specifikacija), kuris yra neatskiriama šios Sutarties dalis.

3. Sutarties galiojimas ir vykdymo pradžia, informacinės sistemos priežiūros terminai
[bookmark: _Hlk144299618]3.1. Sutartis sudaroma 12 (dvylika) mėnesių, jos trukmę skaičiuojant nuo įsigaliojimo dienos. Paslaugų teikimo terminas gali būti pratęsiamas 1 kartą 12 mėnesių, bet bendras sutarties terminas su pratęsimu ne ilgesnis kaip 24 mėnesiai. Paslaugų terminas bus pratęstas dar 12 (dvylikai) mėnesių, t. y. antriems Paslaugų teikimo metams, tuo atveju, jei nei viena iš Šalių, likus ne mažiau kaip 30 (trisdešimčiai) kalendorinių dienų iki pirmųjų Paslaugų suteikimo metų pabaigos, raštu nepareiškia noro kitai Šaliai nepratęsti šios Sutarties antriems Paslaugų suteikimo metams. 
3.2. Ši sutartis įsigalioja nuo tada, kai ją pasirašo abiejų Šalių įgalioti atstovai, ir galioja, kol baigiasi Sutarties 3.1 punkte numatytas galiojimo terminas ar iki bus išnaudota Sutarties 4.1 punkte nurodyta Sutarties Paslaugų kainos bendra suma, priklausomai nuo to, kuris veiksmas bus pasiektas pirmas. Sutartis nutraukiama teisės aktuose ar šioje Sutartyje numatytais atvejais. 
3.3. Vykdytojas Paslaugas privalo teikti techninėje specifikacijoje nustatyta tvarka ir terminais bei vadovaudamasis šios Sutarties nuostatomis.  
3.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios turi išlikti galioti, kad būtų visiškai įvykdyta ši Sutartis.

4. Sutarties kaina, atsiskaitymų ir mokėjimų tvarka
[Jei Vykdytojas ne PVM mokėtojas, kainos  nurodoma eurais be PVM]
4.1. Pradinės sutarties vertė yra be pridėtinės vertės mokesčio (toliau – PVM), yra.......... EUR be PVM. Sutarties kaina  yra .......... Eur su PVM.      
4.2. Paslaugų įkainiai yra nurodyti Sutarties priede Nr. 2 ,,Tiekėjo pasiūlymas“. Paslaugos bus perkamos pagal Užsakovo poreikį. 
4.3. Šiai Sutarčiai taikoma fiksuoto įkainio kainodara. Nustačius fiksuotą įkainį, galutinė kaina, kurią Užsakovas turės sumokėti Vykdytojui, priklauso nuo vykdant Sutartį suteiktų Paslaugų. Fiksuotas įkainis nustatomas, kai iš anksto (iki pirkimo pradžios) Užsakovas nežino tikslios pagal Sutartį įsigyjamų paslaugų apimties, tačiau rengdamas pasiūlymą Vykdytojas turėjo realias galimybes iš anksto numatyti ir įvertinti Sutarties vykdymo išlaidas pirkimo objekto mato vienetui ir gali prisiimti riziką dėl Sutarties vykdymo išlaidų pirkimo objekto mato vienetui dydžio.  
4.4. Mokėjimai už suteiktas Paslaugas ar jų dalį atliekami eurais žemiau nurodyta tvarka ir terminais:  
4.4.1. Išankstinis apmokėjimas Vykdytojui neatliekamas.
4.4.2. Atsiskaitymas už suteiktas paslaugas mokama pagal faktinį poreikį pagal nurodytą įkainį- Informacinės saugos įgaliotinio paslaugos - 1 val.  -  Eur be PVM. Sąskaitos-faktūros gavimo data – Vykdytojo išrašyta sąskaita-faktūra bus laikoma gauta, kai Užsakovas gaus Vykdytojo atsiųstą sąskaitą-faktūrą Sutarties 4.4.4 punkte nustatyta tvarka.
4.4.3. Vykdytojas sąskaitą faktūrą gali pateikti Užsakovui tik prieš tai Užsakovui patvirtinus Vykdytojo pateiktą (-us) Paslaugų perdavimo – priėmimo aktą (-us). Paslaugų priėmimo–perdavimo aktą, sąskaitą-faktūrą ruošia Vykdytojas. 
4.4.4. „Sąskaitos-faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų-faktūrų standartą, teikiamos Vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos-faktūros gali būti teikiamos naudojantis informacinės sistemos „SABIS“ priemonėmis. Užsakovas elektronines sąskaitas-faktūras priima ir apdoroja naudodamasis informacinės sistemos „SABIS“ priemonėmis, išskyrus Viešųjų pirkimų įstatymo 22 str. 12 d. nustatytus atvejus. Minėtu atveju nurodyti dokumentai pateikiami elektroniniu paštu info@zuv.lt.
4.4.5. Užsakovas už įsigytas Paslaugas Vykdytojui atsiskaito mokėjimo pavedimu į Vykdytojo nurodytą banko sąskaitą:
Sąskaitos Nr. [sąskaitos numeris];
Bankas [banko pavadinimas];	
Banko kodas [banko kodas].
4.4.6. Apmokėjimas laikomas įvykdytu, kai pinigai patenka į Vykdytojo šiame punkte nurodytą sąskaitą. Užsakovui iš anksto neinformavus Užsakovo apie banko sąskaitos (rekvizitų) pasikeitimus, Vykdytojas prisiima su tokiu nepranešimu susijusią ir iš to kylančią riziką.
4.5. Sutarties kaina dėl pasikeitusių mokesčių perskaičiuojami tokia tvarka:
4.5.1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina ir Paslaugų įkainiai nebus perskaičiuojami;
4.5.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
4.5.3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas nepristatytoms prekėms keičiamas (mažinamas ar didinamas) pagal Lietuvos Respublikos teisės aktus;
4.5.4. Sutarties kainą peržiūrint antrą ir vėlesnį kartą, perskaičiavimo formulė taikoma ne visai Sutarties kainai, bet tik nesuteiktoms Paslaugų apimtims.
4.5.5. Sutarties kainos dėl pasikeitusių mokesčių pakeitimas įforminamas papildomu rašytiniu Šalių susitarimu;
4.5.6. perskaičiuota Sutarties kaina pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
5. Šalių atsakomybė
5.1. Šalių atsakomybė nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ir apsunkintų kitos Šalies prisiimtų įsipareigojimų vykdymą.
5.2. Užsakovui be pateisinamų priežasčių nesumokėjus Vykdytojo pateiktoje PVM sąskaitoje-faktūroje nurodytos sumos, Vykdytojas gali reikalauti iš Užsakovo 0,02 % nuo vėluojamos sumokėti sumos dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).
[bookmark: _Ref488324976]5.3. Jeigu Vykdytojas pasamdo subtiekėją / subteikėją / subrangovą be Užsakovo raštiško sutikimo, Vykdytojas privalo Užsakovui sumokėti 300,00 Eur baudą.
5.4. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
5.5. Jeigu Sutartis nutraukiama dėl Šalies kaltės, ji kitai Šaliai privalo atlyginti dėl to jos patirtus nuostolius. Užtikrinimo (baudos) ar delspinigių sumokėjimas neatleidžia Šalies nuo pareigos atlyginti Užsakovui patirtus nuostolius.
5.6. Vykdytojas yra visiškai atsakingas už žalą, padarytą tretiesiems asmenims, jų turtui, vykdant šia Sutartimi prisiimtus įsipareigojimus. Vykdytojas taip pat atsako už subtiekėjo, subteikėjo, subrangovo, jo įgaliotų atstovų ir darbuotojų veiksmus arba neveikimą.
5.7. Vykdytojas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Vykdytojo darbuotoju, nelaimingą atsitikimą tiria ir apskaito Vykdytojas.

6. Sutarties įvykdymo užtikrinimas (bauda)
6.1. Vykdytojo prievolių pagal Sutartį įvykdymas užtikrinamas 5 proc. nuo Pradinės sutarties vertės EUR be PVM dydžio bauda.
6.2. Užsakovui nustačius, kad Vykdytojas neįvykdė ar netinkamai įvykdė bet kurį įsipareigojimą pagal šią Sutartį ir per nustatytą laiką nuo Užsakovo raštiško pranešimo gavimo apie sutartinio įsipareigojimo nevykdymą arba netinkamą vykdymą, nepašalino Vykdytojo pranešime nurodyto pažeidimo, Užsakovas kiekvieną kartą pareikalauja sumokėti baudą. Vykdytojas taip pat įsipareigoja atlyginti nuostolius, atsiradusius dėl netinkamo Sutarties vykdymo ar nevykdymo, kurių nepadengia bauda.
6.3. Prieš pateikdamas reikalavimą sumokėti baudą, Užsakovas įspėja apie tai Vykdytoją, nurodydamas, pažeidimą ir duodamas terminą pažeidimui pašalinti.
6.4. Vykdytojui neištaisius pažeidimo ir neinformavus Užsakovo, Užsakovas Vykdytojui pateikia reikalavimą sumokėti baudą, nurodydamas, dėl kokio pažeidimo pateikia šį reikalavimą. 

7. Šalių teisės ir pareigos
7.1. Užsakovas įsipareigoja:
7.1.1. Sutartį vykdyti tinkamai ir sąžiningai, bendradarbiauti su Vykdytoju;
7.1.2. sudaryti visas sąlygas, suteikti informaciją ar dokumentus Vykdytojui būtinus Paslaugoms teikti;
7.1.3. priimti Sutartyje ir Sutarties specialiųjų sąlygų priede Nr. 1 nustatytus reikalavimus atitinkančias suteiktas Paslaugas, sumokėti už tinkamai suteiktas Paslaugas Sutartyje numatytomis sąlygomis ir tvarka;
7.1.4. Vykdytojui suteikus Paslaugas, Užsakovas prieš pasirašant Paslaugų priėmimo–perdavimo aktą kartu su Vykdytojui įsipareigoja patikrinti Paslaugų kokybę;
7.1.5. nurodyti Vykdytojui nustatytus Paslaugų teikimo pažeidimus. 

7.2. Užsakovas turi teisę: 
7.2.1. reikalauti Sutarties įvykdymo nustatytais terminais ir tvarka;
7.2.2. pareikalauti iš Vykdytojo patvirtinimo, kad Sutartis bus įvykdyta tinkamai, jei Užsakovas iš konkrečių aplinkybių numano, kad Vykdytojas gali iš esmės pažeisti Sutartį; 
7.2.3. nustatęs suteiktų Paslaugų kokybės neatitikimus, savo nuožiūra, reikalauti Vykdytojo: 
7.2.3.1. neatlygintinai pašalinti trūkumus (nustatyti terminą trūkumams pašalinti, jei Vykdytojas nurodytų trūkumų nepašalina per Užsakovo nustatytą terminą – vienašališkai nutraukti Sutartį); 
7.2.3.2. arba susigrąžinti sumokėtus už suteiktą Paslaugą pinigus ir nutraukti Sutartį;
7.2.3.3. arba pasinaudoti Sutarties įvykdymo užtikrinimu (pareikalauti sumokėti sumą, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas įspėja apie tai Vykdytoją, nurodydamas, dėl kokio pažeidimo pateikia šį reikalavimą).



7.3. Vykdytojas įsipareigoja:
7.3.1. teikti Paslaugas, laikydamasis šios Sutarties, Lietuvos Respublikos įstatymų ir kitų Paslaugų teikimą reglamentuojančių norminių aktų nuostatų;
7.3.2 Sudaryti užsakovui galimybę vykdyti paiešką ir filtruoti internetu pasiekiamą registruotų pašto siuntų registrą (el. paieškos sistemą), kurio pagalba galima stebėti registruotų siuntų pristatymo detalizuotą faktinę situaciją (siuntos numeris, vieta, data, svoris, faktinė būsena, siuntą priėmusio asmens duomenys ir kt.);
7.3.3. Sutartį vykdyti tinkamai ir sąžiningai;
7.3.4. įsigaliojus Sutarčiai ir iš Užsakovo gavus Paslaugų užsakymą, suteikti Paslaugas, kurių kokybė atitinka standartus, pirkimo konkurso sąlygose išdėstytus reikalavimus ir šioje Sutartyje aptartas sąlygas;
[bookmark: _Hlk100211722]7.4. Užtikrinti, kad būtų taikomos šios aplinkos apsaugos priemonės:  
7.4.1. visi Paslaugų perdavimo-priėmimo aktai, pranešimai tarp Sutarties šalių, PVM sąskaitos-faktūros sudaromi, teikiami Sutarties šalims ir pasirašomi tik el. būdu;

7.4. Vykdytojas turi teisę:  
7.4.1. pareikalauti iš Užsakovo patvirtinimo, kad Sutartis bus įvykdyta tinkamai, jei Vykdytojas iš konkrečių aplinkybių numano, kad Užsakovas gali iš esmės pažeisti Sutartį; 
7.4.2. reikalauti atlyginti nuostolius, atsiradusius dėl Sutarties neįvykdymo, bei netesybų.

[bookmark: _Hlk507413349]8. Konfidencialumas 
8.1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
8.2. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus

9. Susirašinėjimas
9.1. Sutarties Šalys susirašinėja lietuvių kalba. Visi su Sutartimi susiję pranešimai, prašymai, kiti dokumentai ar susirašinėjimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti paštu, faksu, elektroniniu paštu toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:
	
	Pirkėjo kontaktinis asmuo
	Tiekėjo kontaktinis asmuo

	Vardas, pavardė
	Sigitas Narkus
	

	Adresas
	Janonio g. 24, Klaipėda
	

	Telefonas
	8 700 14906
	

	El. paštas
	sigitas.narkus@zuv.lt
	


9.2. Jei pasikeičia Šalies adresas ir / ar kiti duomenys, tokia šalis turi informuoti kitą Šalį pranešdama ne vėliau, kaip prieš 10 kalendorinių dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
9.3. Sutarties 9.1 punkte nurodytas Pirkėjo kontaktinis asmuo laikomas ir Pirkėjo atstovu, atsakingu už Sutarties vykdymą, Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas.

10. Subtiekėjai, subteikėjai, subrangovai, jų keitimo tvarka
10.1.  Sutarties įsipareigojimams vykdyti pasitelkiami šie subtiekėjai: (įrašyti, jeigu pasitelkiami). 
10.2. Sudarius Sutartį, tačiau ne vėliau negu Sutartis pradedama vykdyti, vykdytojas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. 
10.3. Vykdytojas įsipareigoja Sutarties galiojimo laikotarpiu be Užsakovo sutikimo nekeisti subtiekėjų, nurodytų Sutarties 5.1 punkte, dėl kurių buvo susitarta Sutarties sudarymo metu. Subtiekėjai gali būti keičiami tik esant labai svarbioms priežastims: subtiekėjai netinkamai vykdo įsipareigojimus Vykdytojui, subtiekėjai nepajėgūs vykdyti įsipareigojimų Vykdytojui dėl iškeltos bankroto bylos, pradėtos likvidavimo procedūros ir pan., ir tai pripažinus bei patvirtinus Vykdytojui, taip pat, jei subtiekėjai atsisako toliau teikti paslaugas, yra nutraukiami sutartiniai santykiai tarp subtiekėjų ir Vykdytojo ar egzistuoja kitos objektyvios aplinkybės, dėl kurių subtiekėjai nebegali toliau vykdyti savo įsipareigojimų. Visais atvejais keičiant subtiekėjus, Vykdytojas įsipareigoja juos keisti į ne mažesnės kvalifikacijos (jeigu buvo tikrinama), nei buvę subtiekėjai. Keičiami subtiekėjai turės būti suderinti su  Užsakovu, įforminant papildomą susitarimą dėl subtiekėjų pakeitimo, pasirašomą abiejų pirkimo Sutarties Šalių.  
10.4. Vykdytojas bus atsakingas už savo subtiekėjų, jų atstovų ar darbuotojų veiksmus, įsipareigojimų nevykdymą ar aplaidumą taip, lyg šie veiksmai, nevykdymai ar aplaidumas būtų Vykdytojo, jo atstovų ar darbuotojų.
10.5. Užsakovui nustačius, kad koks nors subtiekėjas nevykdo pareigų, numatytų Sutartyje ar teisės aktuose, Vykdytojas gali pareikalauti, kad Vykdytojas arba pakeistų subtiekėją į kitą arba kad jis pats užtikrintų tinkamą Paslaugų teikimą.
10.6. Subtiekėjas negali pavesti trečiosioms šalims teikti Paslaugas, kurias Paslaugų teikėjas patiki subtiekėjui.
10.7. Sutarties galiojimo metu Užsakovui pareikalavus ir  Vykdytojo prašymu gali būti keičiami specialistai, Užsakovui pasitelkti sutarčiai vykdyti. 
10.8. Užsakovas turi teisę iš Vykdytojo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Užsakovas raštu informuoja Vykdytoją apie netinkamus specialisto veiksmus ir pareikalauja pakeisti specialistą. Vykdytojas, gavęs pagrįstą Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka Pirkimo sąlygose tos srities specialistui taikytus kvalifikacinius reikalavimus (jeigu tokie buvo keliami). 
10.9. Vykdytojas turi teisę prašyti Užsakovo  pakeisti Vykdytojo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių negali vykdyti savo pareigų, susijusių su Sutarties įgyvendinimu. Vykdytojas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą Pirkimo sąlygose nurodytiems kvalifikaciniams reikalavimams (jeigu tokie buvo keliami).  

11. Nenugalima jėga (force majeure)
11.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti Sutarties sudarymo metu, ir negalėjo užkirsti kelio šių aplinkybių ar jų pasekmių atsiradimui bei nebuvo prisiėmusi tokių aplinkybių atsiradimo rizikos.
11.2. Esant nenugalimos jėgos aplinkybėms, Šalys Įstatymuose nustatyta tvarka yra atleidžiamos nuo netesybų mokėjimo ir nuostolių atlyginimo už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas atitinkamai pratęsiamas.
11.3. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 7 dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
11.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
11.5. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams. 

12. Ginčų sprendimas
12.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka.
13. Pirkimo sutarties keitimas
13.1. Sutarties sąlygų keitimas jos galiojimo laikotarpiu galimas neatliekant naujos pirkimo procedūros vadovaujantis Lietuvos Respublikos viešųjų pirkimų įstatymo 89 straipsnio nuostatomis bei aplinkybėmis, kurios Sutartyje nustatytos aiškiai, tiksliai ir nedviprasmiškai. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.
13.2. Sutarties pakeitimas jos galiojimo laikotarpiu laikomas esminiu, kai juo pakeičiamas Sutarties bendrasis pobūdis. Bet kuriuo atveju esminiais Sutarties pakeitimais laikomi tokie pakeitimai, kai tenkinama bent viena iš šių sąlygų (Lietuvos Respublikos viešųjų pirkimų įstatymo 89 straipsnio 1 ir 2 dalyse nurodytais atvejais į šias sąlygas neatsižvelgiama):
13.2.1. pakeičiama pradinio pirkimo procedūros konkurencinė padėtis (pakeitimu nustatoma nauja sąlyga, kurią įtraukus į pradinį pirkimą būtų galima priimti kitų dalyvių pasiūlymų ar pirkimas sudomintų daugiau tiekėjų);
13.2.2. dėl pakeitimo ekonominė Sutarties pusiausvyra pasikeičia Tiekėjo naudai taip, kaip nebuvo aptarta Sutartyje;
13.2.3. dėl pakeitimo labai padidėja Sutarties apimtis;
13.2.4. kai Vykdytoją pakeičia naujas Vykdytojas dėl kitų priežasčių, negu Lietuvos Respublikos viešųjų pirkimų įstatymo 89 straipsnio 1 dalies 4 punkte nurodytos priežastys.
13.3. Sutarties sąlygų keitimu nėra laikomi techninio pobūdžio Sutarties pakeitimai (pavyzdžiui, Šalių rekvizitai, klaidos, punktų numeracija ir pan.) bei atskirų Sutarties vykdymo sąlygų koregavimas Sutartyje numatytomis aplinkybėmis.
13.4. Sutarties sąlygų keitimą gali inicijuoti kiekviena Šalis, raštu pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 7 (septynias) dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.

14. Baigiamosios nuostatos
14.1. Šios Sutarties sąlygos jos galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos Viešųjų pirkimų įstatymo 17 str. nustatyti principai bei tikslai.
14.2. Visi rašytiniai pranešimai, vienos iš Šalių skirti kitai Šaliai, laikomi įteikti tinkamai, jei buvo adresuoti šios Sutarties 14 punkte nurodytais adresais. Nepranešusi apie rekvizitų pasikeitimą Šalis atsako kitai Šaliai už visus su nepranešimu susijusius nuostolius.
14.3.Sutartis sudaryta lietuvių kalba, dviem vienodą juridinę galią turinčiais egzemplioriais – po vieną kiekvienai Sutarties Šaliai.
14.4. Pasirašydamos Sutartį Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
14.5. Sutarties sąlygų priedai:
14.5.1. priedas Nr. 1 Techninė specifikacija;
14.5.2. priedas Nr. 2 Tiekėjo pasiūlymas;
14.5.3. priedas Nr. 3 Paslaugų priėmimo-perdavimo aktas.

19. Sutarties šalių rekvizitai

Sutarties priedas Nr. 3

PASLAUGŲ PRIĖMIMO-PERDAVIMO AKTAS
Pagal sutartį Nr. .............................

Šiuo Paslaugų priėmimo-perdavimo aktu Sutarties Šalys patvirtina, kad Vykdytojas perduoda, o Užsakovas priima:

	Eil.
Nr.
	Pavadinimas
	Kiekis,
vnt.

	1.
	
	

	2.

